
VEDTÆGTER FOR BLIXEN KLUB FARUM
§ 1. Navn
Foreningens navn er Blixen Klub Farum 
§ 2. Hjemsted 
Foreningen er hjemmehørende i Furesø Kommune. 
§ 3. Formål
Foreningens formål er at udgøre et socialt netværk for kvinder i en alder af 60+, som ønsker inspiration til et aktiv seniorliv gennem socialt samvær, engagerende foredrag, arrangementer og udflugter. 
Derudover evt. at danne netværksgrupper på tværs af foreningen ud fra medlemmernes valg af emner. 
Netværket bygger på frivillighed, fællesskab, respekt for hinanden, aktiv deltagelse, åbenhed og alsidighed.
Foreningen er uafhængig af partipolitik, religion eller sociale grupperinger.
§ 4. Medlemskab
Foreningens målgruppe er 60+ kvinder boende i Furesø Kommune, som tilslutter sig foreningens formål (§3), og som opfylder de øvrige medlemsbetingelser, som er beskrevet nærmere i denne paragraf. 
Fuld medlemsret indtræder ved indbetaling af årskontingent. 
Ved fremmøde til foreningens møder skal medlemmet betale et mindre beløb for kaffe og øvrige servering. Bestyrelsen beslutter til enhver tid beløbets størrelse. 
Foreningen hæfter kun for sine forpligtelser med den af foreningen til enhver tid tilhørende formue. Der påhviler ikke foreningens medlemmer eller bestyrelse nogen hæftelse. 
Bestyrelsen kan ekskludere et medlem, hvis medlemmet ikke overholder medlemsbetingelserne, som beskrevet i denne paragraf. Eksklusionen er gyldig hvis et flertal af bestyrelsen stemmer for eksklusionen. Et ekskluderet medlem har mulighed for at tale sin sag på den nærmest følgende generalforsamling. 
§ 5. Kontingent
Generalforsamlingen fastsætter kontingentet på den årlige generalforsamling og bestyrelsen fastsætter indbetalingstermin og opkrævningsform. 
§ 6. Generalforsamling 
Generalforsamling er foreningens øverste myndighed. Generalforsamling holdes en gang årligt inden udgangen af november måned. 
Indkaldelse til generalforsamlingen sker med mindst 14 dages varsel ved opslag på hjemmesiden og/eller udsendelse via e-mail til medlemmerne. Indkaldelsen skal indeholde angivelse af dato og tidspunkt, sted og dagsorden for generalforsamlingen. 
Forslag fra medlemmerne skal være bestyrelsen i hænde senest 3 uger før generalforsamlingen. Alle medlemmer orienteres om indholdet af medlemmernes forslag senest en uge før generalforsamlingen. 
Dagsordenen til generalforsamlingen skal som minimum indeholde følgende punkter: 
1. Valg af dirigent, referent og stemmetællere 
2. Formandens beretning 
3. Godkendelse af regnskab 
4. Godkendelse af budget, herunder fastsættelse af kontingent 
5. Valg til bestyrelsen 
6. Valg af suppleanter til bestyrelsen 
7. Valg af revisor, og evt. revisor suppleant 
8. Behandling af bestyrelsens og medlemmernes forslag 
9. Eventuelt 
Generalforsamlingen er beslutningsdygtig uanset antallet af fremmødte medlemmer. 
Man har stemmeret ved generalforsamlingen og kan opstille til tillidsposter, hvis man har betalt kontingent for det forudgående regnskabsår. 
Ingen kan repræsentere andre end sig selv ved generalforsamlingen. 
Afstemninger træffes ved simpelt flertal blandt de fremmødte medlemmer jfr. dog § 8. 
Af stemningen sker ved håndsoprækning, medmindre mindst et medlem begærer skriftlig afstemning. 
Referat fra generalforsamlingen godkendes af dirigenten ved underskrift på referatet senest 4 uger efter generalforsamlingen. Referatet lægges efterfølgende på hjemmesiden og/eller tilsendes medlemmerne per mail. 
§ 7. Ekstraordinær generalforsamling
Bestyrelsen eller mindst 1/3 af foreningens medlemmer kan indkalde til ekstraordinær gene- ralforsamling. Indkaldelse med dagsorden til ekstraordinær generalforsamling følger reglerne i § 6. Afstemninger følger ligeledes reglerne i § 6 og § 8. 
§ 8. Vedtægtsændringer
Vedtægtsændringer kan kun ske på ordinære eller ekstraordinære generalforsamlinger. Ændringerne træder i kraft umiddelbart efter vedtagelsen. 
Forslag fra medlemmer til vedtægtsændringer skal være bestyrelsesformanden i hænde senest 3 uger før pågældende generalforsamling. 
Ændringer i vedtægterne kan kun ske ved 2/3 stemmeflertal blandt de fremmødte på den ordinære eller den ekstraordinære generalforsamling. 
§ 9. Bestyrelsen
I det daglige ledes foreningen af en bestyrelse på mindst 4 medlemmer. Bestyrelsen administrerer foreningens midler og har overfor generalforsamlingen det overordnede ansvar for foreningens daglige drift. 
Formanden og næstformanden tegner foreningen. 
Bestyrelsen vælges på generalforsamlingen for 2 år ad gangen.
I ulige år vælges 2 bestyrelsesmedlemmer. I lige år vælges 2 bestyrelsesmedlemmer. Genvalg kan finde sted. 
Hvert år vælges af generalforsamlingen mindst 2 suppleanter til bestyrelsen og en revisor. Der kan vælges en suppleant for revisor. 
Snarest efter generalforsamlingen konstituerer bestyrelsen sig med formand, næstformand, kasserer m.fl. 
Ved afgang af et bestyrelsesmedlem i utide indtræder en suppleant indtil næste generalforsamling, hvor nyvalg kan finde sted. Som erstatning for denne suppleant, og ved afgang af en suppleant, kan bestyrelsen vælge en ny suppleant for perioden indtil næste generalforsamling. 
Ved afgang af revisor i utide indtræder revisorsuppleanten, eller bestyrelsen kan vælge en revisor for perioden indtil næste generalforsamling, hvor nyvalg kan finde sted. 
Ved valg i utide af suppleant eller revisor orienteres medlemmerne på førstkommende møde. 
På den årlige generalforsamling fremlægger bestyrelsen et revideret årsregnskab jfr. § 10, samt et forslag til budget for det kommende års aktiviteter. 
Bestyrelsen fastsætter selv sin forretningsorden. 
Bestyrelsen holder møde, når formanden eller 2 øvrige bestyrelsesmedlemmer finder det fornødent. Formanden indkalder til bestyrelsesmøderne med mindst 7 dages varsel. 
Bestyrelsen træffer sine beslutninger ved simpelt flertal. Afstemningen sker ved håndsoprækning, medmindre mindst et medlem begærer skriftlig afstemning. 
 § 10. Regnskab
Regnskabsåret samt kontingentår følger kalenderåret. 
Kasserer udarbejder en gang årligt et drifts- og statusregnskab på baggrund af den løbende bogføring. 
Inden fremlæggelse på generalforsamlingen skal regnskabet revideres af revisor. Revisor har til enhver tid adgang til alle relevante oplysninger, herunder medlemskartotek, løbende bogføring og beholdninger. 
§ 11. Tegningsret
Formanden og næstformanden tegner i fællesskab foreningen udadtil. 
§ 12. Opløsning af foreningen 
Foreningen kan kun opløses på 2 på hinanden følgende generalforsamlinger: en ordinær og en ekstraordinær generalforsamling. 
Opløsning af foreningen kan kun ske hvis mindst 2/3 af de fremmødte stemmeberettigede medlemmer stemmer for forslaget på de to generalforsamlinger. 
I tilfælde af foreningens opløsning tilfalder foreningens aktiver, når enhver er svaret sit, en forening i Furesø Kommune med et lignende formål eller aktivitet. 
Således vedtaget på generalforsamlingen den 21. marts 2022 

Kirsten Storinggaard                                        Bente Melbye
Formand                                                             Næstformand

Karin Møller                                                     Kirsten Meldgaard
Kasserer                                                            Medlem

